Xitoy va Fransiya olimlari “Marvarid” deb nomlangan ekspeditsiya vaqtida Xitoyning janubida joylashgan Guychjou viloyatidagi ulkan g‘or Myaoni suratga olishdi. Myao g‘ori hajmi bo‘yicha dunyoda birinchi o‘rinda bo‘lib, o‘z ichiga 22 ta futbol maydoni yoki 4 ta Giza ehromini sig‘dira oladi. Videoda g‘ordagi uydek keladigan toshlar, qotib qolgan sharsharalarni eslatuvchi tosh ustunlari, stalaktitlarni ko‘rish mumkin.